આયુર્વેદના ખજાનામાં વાળને સમૃદ્ધ કરતી ઔષધિઓ અને ઘણા યોગ છે, પરંતુ કઈ તાસીરની, કઈ પ્રકૃતિની વ્યક્તિ માટે તેને પ્રયોજવામાં આવે છે તેના પર આધાર હોય છે. પ્રાચીન સમયમાં વાળની સમસ્યાઓ હતી એના કરતા આજના સમયમાં વાળની સમસ્યાઓ અનેક ગણી વધી ગઈ છે. જોકે વાળ ખરવા, નાની ઉંમરે પાંખા-આછા થઇ જવા, ખોડો, ગુમડાં, ખંજવાળ, જૂ, લીખ, ઉંદરી, સોરાયસિસ વગેરે જેવી વાળની અનેક સમસ્યાઓ છે, જે થવા અને વધવા પાછળ પ્રદૂષિત હવા-પાણીથી માંડીને બદલાયેલા ખોરાક અને જીવનશૈલી જેવાં મજબૂત કારણો છે આજે આપણે વાળની એક બીમારી ઉંદરીની વાત કરીશું